Screenshot: HRT



U DANAŠNJEM Tv kalendaru, jednoj od najdugovječnijih emisija HRT-a, objavljen je prilog o tragičnom stradanju obitelji Zec. Podsjetimo, na današnji dan 1991. godine dvanaestogodišnja Aleksandra Zec i njeni roditelji zvjerski su ubijeni u Zagrebu. Slučaj se godinama vukao po sudu i pokazao svu tromost i slabosti hrvatskog pravosuđa.



Iako u prilogu naglašavaju kako je slučaj, zbog tromog pravosuđa, nanio veliku štetu Hrvatskoj, urednici TV kalendara kažu kako je cijela tragedija "medijski prenapuhana"



"Zbog površnosti hrvatskog pravosuđa tragedija obitelji Zec nanijela je veliku štetu Hrvatskoj. Taj tragični slučaj medijski je predimenzioniran do te mjere da je u sjeni ostao podatak da je, osim Aleksandre Zec, još preko 400 djece poginulo tijekom velikosrpske agresije, a za što također nikad nitko nije odgovarao", rečeno je u TV kalendaru.



Obitelj imućnog zagrebačkog mesara Mihajla Zeca te su večeri pobili su članovi Merčepove jedinice. U noćnim satima upali su im u stan na Trešnjevci. Oca su ubili odmah, a Aleksandru i njenu majku na Sljemenu gdje su ih zatrpali smećem.